《石湖仙 腋花影》
清代·张慎仪

月明如水，漾满地花魂，熿斜清妙。知入幻浮踪，乍窥人、欲嗔还笑。

几番惆怅，似画里、相看尤好。清悄。任丁丁、莲漏催晓。

依稀醉红不远，上阑干、芳心自抱。犬吠邻家，惊乱尘缘草草。

彳亍屧廊，娉娉袅袅。茅亭宿了。蓦一觉。梦随色相俱杳。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。